20. SVIBNJA 2022.
ZATVOR BYCULLA
Indrani Mukerjea svakog će trena izaći iz zatvora Byculla.
Nakon šest i pol godina izašla sam uz jamčevinu.
Indrani!
-Gospođo, molim vas! -Gospođo!
Molim vas, gospođo!
Gospođo, molim vas!
Nažalost, mislim da su mnogi bili veoma razočarani.
Mislim da su… ljudi očekivali ženu
koja je potpuno slomljena.
Može reakcija, gospođo?
Sana, molim vas…
Jako smo sretni što je napokon slobodna nakon šest i pol godina.
Jako sretni.
Čula sam u izvješćima da su neki ljudi čak bili ljuti
jer sam se smiješila i djelovala sretno.
Netko je navodno komentirao kako izgledam kao da se nimalo ne kajem.
Kako ću se, pobogu, kajati za nešto što nisam učinila?
Za što se trebam kajati?
PRIČA O INDRANI MUKERJEA: ZAKOPANA ISTINA
KRAJ TRAVNJA 2012.
Samo te želim uvjeriti, pomoći ti da shvatiš…
GLAS PETERA MUKERJEAJA
…da se ne trebaš
pretjerano brinuti je li ona dobro.
Mislim da Rahul nije mogao prihvatiti
informacije koje je dobivao o Sheeni…
VIŠA SUDSKA IZVJESTITELJICA
…čak ni od svoga oca, kojega je jako volio.
Zato nije mogao shvatiti kako nikomu nije posebno stalo
do toga da je ona nestala i nitko ne zna gdje je.
Slušaj, to ti i govorim.
Govorim ti to jer sam prilično siguran, razumiješ?
Kako možete biti tako mirni?
GLAS RAHULA MUKERJEAJA
Recimo, tata…
Recimo da je Vidhie navršila 18.
I sad je odrasla osoba.
Odrasla je žena i nestala je. Nekamo je otišla.
Znaš, samo je otišla i isključila mobitel,
sve je isključila.
Nema nikakvog kontakta. Nitko je ne može dobiti.
Sve si probao… Pitao njezine prijatelje,
raspitao se u njezinoj školi ili tako nešto.
Samo je otišla. Zar ne bi bio zabrinut?
Reći ću ti.
Zar ne bi jurio naokolo mahnito je tražeći?
Reći ću ti. Odgovorit ću ti.
Odgovorit ću ti. Dobro?
Kad bih imao neke prethodne informacije,
da mi je Vidhie rekla
da ide na produženi vikend u Nagpur
i da je neće biti od 28. do 1. u mjesecu, i da to vidim u emailu,
i da vidim da je uzela nešto love,
tada bih znao.
Bio bih 99,99 % siguran
da je s nekom namjerom otišla s tim novcem
na taj produženi vikend.
SANA RAEES KHAN INDRANINA ODVJETNICA
Tužiteljstvo je izjavilo da je dogovor za počinjenje kaznenog djela
postignut između moje klijentice i suoptuženih
zbog ubojstva njezine kćeri Sheene Bore
davanjem sedativa
i davljenjem, a nadalje…
Nadalje se navodi da je…
Samo malo.
Mislim da trebaš početi, Sana,
tako što ćeš samo pročitati ovaj prvi red.
Navodni je dogovor postignut između…
Ne, ne, rečenica iznad te.
Oprostite, moram prekinuti jer želim to naglasiti.
Ovdje.
Slučaj tužiteljstva ukratko…
Samo čitaj odavde, pročitaj to.
-Dobro, možeš pročitati dovde. -Ukratko…
INDRANI MUKERJEA DOBILA JAMČEVINU ZA SLUČAJ UBOJSTVA SHEENE BORE
Kad je moja mama izašla iz zatvora,
svi su bili malo začuđeni i zabrinuti.
VIDHIE MUKERJEA KĆI INDRANI MUKERJEA
Pitali su se što je sljedeće.
PRIRUČNIK KAZNENOG PRAVA SAVJETI ZA UNAKRSNO ISPITIVANJE
Borimo se na dvije fronte. Jedna je ono što radimo na sudu.
-Točno. -Druga je…
Postojeće javno mnijenje,
narativ koji je u javnost namjerno pustila…
Peterova obitelj… ili neki ljudi
koji su me očito htjeli zgaziti i rastrgati na komadiće.
U godinama nakon mog uhićenja
ljudi su me blatili
nazivajući me šarolikim imenima:
od kurve do sponzoruše
do najambicioznije žene koju su ikada vidjeli.
Jer naravno, to je smrtni grijeh, zar ne?
Biti… ambiciozna, posebice ako ste žena.
Ljudi uvijek nešto govorkaju. Ali reći ću vam ovo.
Mišljenja drugih ljudi
ne određuju moju sudbinu.
Indrani Mukerjea je u tinejdžerskoj dobi,
kako se čini, rodila dvoje djece.
Ime njezina supruga nije objavljeno,
ali Mekhail i Sheena djeca su iz te prve veze.
Mnoga su nagađanja.
Zašto ne želite imenovati svog biološkog oca?
Trenutačno vam nemam što reći. Nemam komentara.
Sve sam već rekao policiji
i oni će to objaviti po završetku istrage.
Imate li posebnog razloga zašto ne želite imenovati svoga oca,
-biološkoga oca? -Da.
Novinari India Today uspjeli su pronaći Indranina bivšeg supruga, Siddarthu Dasa,
neuhvatljiva aktera ove sage kojega dosad nije bilo moguće pronaći.
Izvjestiteljica Manogya Loiwal
pronašla je Siddarthu Dasa u njegovu prebivalištu u Kolkati
Ne znam ništa.
Molim vas, dajte nam samo minutu.
Odjednom se pojavio Siddartha Das. Morali ste ga ganjati.
NOVINARKA I KOLUMNISTICA
Sjećam se kako ga je jedna izvjestiteljica morala ganjati automobilom,
a on je omotao lice kako bi sakrio svoj identitet.
S nama je Siddartha Das,
prvi suprug… u slučaju ubojstva Sheene Bore,
i prvi je suprug Indrani Mukerjea.
Gospodine, recite, je li Indrani uvijek jurila za novcem?
Je li uvijek jurila za novcem?
Ne baš.
Ali imala je nekakvu…
sklonost tomu.
SIDDARTHA DAS SHEENIN I MEKHAILOV OTAC
Mislim da me Siddartha jako volio.
Ali Siddartha nije Sheenin otac.
Ja sam jedinica.
S mamom sam se dobro slagala.
Ali ne baš toliko, znate…
Imala sam veoma nategnut odnos sa svojim ocem.
Jedne noći, kad sam imala 14,
taman je prošlo moje vrijeme za odlazak u krevet,
i ležala sam u krevetu.
Bila sam u nekom polusnu i mislila da sanjam.
Netko mi je skinuo odjeću i tek sam tad shvatila,
znate, bio je to tata.
Te noći me moj otac prvi put silovao.
Idućega sam se dana slomila.
I rekla sam mami sve što se dogodilo.
Majka mi je rekla da nikomu ne govorim o tome.
Drugi sam put silovana kad mi je bilo 16.
Idućega dana
izbila je velika svađa između mame i tate
i tata je izbačen iz kuće.
Otišao je.
Tri mjeseca poslije toga
počela sam osjećati mučninu.
Mama je rekla: „Idemo našoj ginekologinji na pregled. ”
I tada sam
saznala da sam trudna.
Rekla nam je da sam
u četvrtom mjesecu trudnoće
i da bi zahvat bio veoma rizičan.
„Ne možemo izvršiti pobačaj.
Ne možemo to učiniti. ”
Mislim, već sam tad bila sigurna,
osjećala sam pokrete djeteta u trbuhu
već sam odlučila…
da neću dati dijete na usvajanje.
Makar morala živjeti sa stigmom
da nikomu ne mogu reći tko je otac.
RUJAN 2015.
-Indrani Mukerjea… -Da.
-Vaša kći. -Vaša kći.
-Da? -Gospodine, znate li…
Čija je kći Sheena?
U. K. BORA OTAC INDRANI MUKERJEA
Sheena. Tko je Sheena?
Da, Sheena je moja unuka.
Vaša unuka.
Tko je otac? Tko je Sheenin otac?
Sheena je kći…
Nije moja kći.
-Da. -Ona je Siddarthina kći.
Siddarthe Dasa?
Siddarthe Dasa, da.
A gdje Siddartha Das živi, gospodine?
Gdje Siddartha Das sada živi?
Ne, ne znam gdje je on sad.
Nakon toga sam se preselila u Shillong.
Kako bih nastavila sa školovanjem..
I ondje sam prvi put srela Siddarthu.
Bio mi je samo prijatelj.
Jednog sam mu dana sve ispričala.
Siddartha je rekao:
„Gle, ako ti želiš,
bilo bi mi drago kad bi tvoje dijete nosilo moje prezime. ”
Takvo što doista nisam očekivala.
Siddartha je donio tu odluku
da će preuzeti odgovornost za Sheenu i mene,
radi boljeg života koji inače ne bi imao.
Sheena je rođena nekoliko mjeseci nakon toga, 1987.
Reći ću vam kako je došlo do imena „Sheena”.
Jako sam voljela Sheenu Easton i njezinu glazbu.
Zato mi se ime „Sheena” motalo po glavi.
Razlog zbog kojeg sam prihvatila vezu sa Siddarthom bila je Sheena.
Vratila sam se u Guwahati.
A Siddartha se konačno uselio u moju sobu.
Ponovno sam začela.
I htjela sam iznijeti trudnoću.
Odabrala sam iznijeti trudnoću.
Nekoliko mjeseci poslije toga rodio se Mekhail.
A ja sam imala još jedan carski rez.
To je bio novi ožiljak na mom tijelu, ali dobrodošao ožiljak.
A Siddartha je izvršavao dužnosti
oca novorođenčeta.
Jednu minutu, molim vas.
Ne sad. Pustite me.
U četiri uvečer.
-Samo minutu. -Ne.
1. RUJNA 2015.
Kad je rođena Sheena?
Sheena je rođena 11.2.1987.
Mekhail je rođen 9.9.1988.
-Oboje su vaši? -Da.
Zašto se niste javljali svojoj djeci?
Nisam bio financijski stabilan.
Što sam mogao?
Njih su odgajali njihovi djed i baka.
Recite nam što je bilo. Zašto ste se rastali?
Ja se nikad nisam rastao s njom. Ona je otišla.
-Zašto? -To biste trebali pitati nju. Zašto?
Siddartha dolazi iz jedne, rekla bih,
nepovlaštene obitelji.
Način na koji je Siddartha odgajan
postao mi je veoma jasan.
On je jako…
prosječan tip.
U tom trenutku imala sam skoro 17 godina.
Mama je došla u moju sobu.
Tada mi je rekla…
da misli da bismo trebali
pustiti tatu da se vrati kući.
To je za mene bila prekretnica.
Nije bilo nikoga,
baš nikoga
tko se brinuo o meni.
Odlučila sam…
da ću otići.
Ubila bih se. Nisam mogla…
vidjeti moga silovatelja i treći put.
Zašto bi Indrani, kao majka,
predala svoju kćer Sheenu u ruke napasniku?
Siddartha Das je naš otac.
To nam govore otkad smo bili djeca.
INDRANI MUKERJEA SEKSUALNO ZLOSTAVLJAO OTAC
Kako bi spasila vlastitu kožu,
Indrani je smislila novu priču, novu teoriju
i nastavlja kriviti druge.
Moji roditelji, Indrani i Siddartha, nikad nisu bili dio moga života.
Meni su djed i baka bili poput roditelja.
Ono što je ostalo u ovoj kući sjećanja su na naše djetinjstvo…
i nedaće koje su djed i baka prošli
kako bi nas odgojili.
Ponekad smo bili u takvoj situaciji
da su djed i baka gladovali mjesec dana kako bismo mi imali što jesti.
Tijekom odrastanja Sheena mi je bila poput starije sestre,
ali bili smo i poput najboljih prijatelja. Igrali bismo se zajedno.
Radili smo svakakve djetinjarije.
Naši su susjedi govorili da smo najnestašniji…
vragolani u susjedstvu.
Toga se sjećam.
Ja sam izvjestiteljica iz Delhija, ali odrasla sam u Guwahatiju.
POLITIČKA IZVJESTITELJICA
Ondje sam upoznala i Sheenu i Mekhaila.
Sheena je bila godinu mlađa od mene.
Bila je omiljena i među učenicima
i među učiteljima.
Mekhail je, s druge strane, bio veoma zločest.
Stalno je bio u sukobu s učiteljima.
Sheena je bila znatiželjnija od mene.
„Zašto je otišla? Što se dogodilo?
Zašto moji roditelji
nisu zajedno?”
Sheena se pitala:
„Ako nas je rodila, zašto je otišla?”
Indrani je otišla tako…
da je prekinula svaki kontakt.
Nismo znali ni je li živa.
A Sheena je svu tu tugu držala u srcu.
Izražavala ju je u svom dnevniku.
Doznala sam da…
postoji način da dođem do dnevnika. Ne bih sad ulazila u detalje
jer to ne bi bilo dobro za moj izvor,
ali u jednom sam trenutku vidjela taj dnevnik.
Pročitala sam što je napisala o svojoj majci
i bilo je pomalo šokantno.
Slikala sam stranice i napisala svoju priču.
Ovo je bilješka iz njezina dnevnika koji smo upravo objavili,
bilješka u kojoj govori o svojoj majci, Indrani.
Kategorički izjavljuje da je jako depresivna.
Da nema nadu u svoju budućnost.
A potom se okomila na Indrani Mukerjea,
govoreći da mrzi svoju majku,
da je ona vještica i naziva je sličnim pogrdnim imenima.
Napisala je: „Ne znam što bih mislila o svojoj majci.
Zar nas se ni ne sjeća? Zar ne mari za nas?”
Priča koju je
moja majka ispričala Mekhailu i Sheeni bila je
da su oni preuzeli tu odgovornost
jer su htjeli da se okušam drugdje jer sam bila iznimno pametna.
I nisu htjeli da zaglibim
s djecom i da nastavim sa svojim životom.
Znate, bila sam…
mlada djevojka koja je došla u Kolkatu,
i što je bilo najvažnije i meni najzanimljivije,
ti ljudi nisu mnogo znali o meni.
Kad sam tek upoznao Indrani,
tražila je stabilnost, boravila u hostelu.
BIVŠI PRIJATELJ I. MUKERJEA
Nije imala nikoga, obitelj nije bila s njom.
Trebao joj je dom, krov nad glavom.
Nekoga da skrbi o njoj.
Sanjeev je bio jedna od njezinih opcija.
INDRANIN BIVŠI SUPRUG
Išla sam na večeru s prijateljicama iz hostela,
a došao je i Sanjeev sa svojim prijateljima.
Isprva smo se dobro slagali.
Bio mi je prilično privlačan.
Indranin bivši suprug…
KOLOVOZ 2015.
Sanjeeve!
Sanjeeve, morate nam odgovoriti.
Koji je bio motiv ubojstva?
Sanjeeve, koji je bio motiv ubojstva?
Zašto ste ubili Sheenu, Sanjeeve?
Odgovorite!
Kako i na osnovu čega je Sanjeev uhićen?
Ja sam u šoku jer…
on nije takav.
On je tip osobe koja će priskočiti i psu u nevolji.
DEEJAY I SUCHI KLER PRIJATELJI SANJEEVA KHANNE
Sanju Khanna bio mi je prijatelj iz škole, a onda mi je postao tajnik.
Bio je također i član mojih klubova.
Ja sam član mnogih klubova, ali CCFC…
-Najposjećeniji klub. -Najposjećeniji klub,
klub za ljubitelje pića i sporta.
A Sanju je veoma aktivan član.
Svake subote bila bi nekakva zabava na koju je i Sanju bio pozvan.
A onda se pojavila Indrani.
Sanjeev ju je upoznao sa svima.
Upoznala je hrpu ljudi ondje.
I polako ali sigurno njezin se krug poznanstava počeo širiti.
Bila je pomalo sklona laktašenju,
tražila je ljude koji bi joj mogli poboljšati status u društvu.
S muškoga gledišta,
imala je ono nešto.
Bila je na svoj način šarmantna.
Moglo bi se čak reći seksi.
Ne znam je li bila stvar u njezinim usnama ili očima,
ali nešto na njoj privlačilo je muške poglede.
Svjesna sam da kad uđem u neku prostoriju,
uvijek sam
jedna od najatraktivnijih žena.
Muškarci me promatraju.
A žene osjete nelagodu.
Znala je kako će vas
zavesti ili kako će se s vama zbližiti.
Bila je manipulativna.
Kad bi nešto htjela, to bi i dobila.
Indrani Bora došla je u Kolkatu puna ambicija.
Upoznala je Sanjeeva Khannu i oni su se zaljubili.
Ostali su zajedno više od pet ili šest godina.
Ovo je kuća u kojoj su boravili kao zajednička obitelj.
On je bio iz imućne obitelji.
Bio je savršen u svakom pogledu.
Imali smo lijepo pandžapsko vjenčanje…
s cijelom njegovom obitelji.
A ja nisam imala obitelj.
A četiri godine poslije ponovno sam ostala trudna.
Vidhie je rođena 1997. godine.
Mojoj supruzi rekla je prvi put…
-„Dobit ću dijete. ” -Prvo dijete.
„Ovo mi je prvo dijete. ”
Sangeeta, dodaj mi čaj.
Da.
Hvala ti, Sangeeta.
Hvala.
Prema stajalištu suda
ja sam nevina dok mi se ne dokaže krivnja.
Ali toliko sam vremena provela u zatvoru.
U društvu sam već okaljana.
Moja se reputacija srozala.
Već sam obilježena.
Ubojica koja je usmrtila vlastitu kćer,
a to je totalna neistina.
Činjenično je to potpuno netočno.
Primjerice, nemam veze sa Sanjeevom.
Izuzev preko Vidhie, ona je zajednički čimbenik.
Sve u vezi s njezinim obrazovanjem ili poruke za rođendan.
Izuzev tih slučajeva,
Vidhie i ja nismo dio Sanjeevova života već 25 godina.
Zašto bi suprug iz prethodnoga braka
pomogao i postao suoptuženik…
RAJDEEP SARDESAI, NOVINAR
…u ubojstvu vlastite kćeri
iz prethodne veze?
Postoje mnoge teorije.
Indrani je prevarantica.
Ona je prevarantica.
Kako ćete nekoga emocionalno ucijeniti?
Sve te taktike, to je kriminalno.
Moja je pretpostavka da ga je Indrani izmanipulirala.
I da mu je prodavala neke srcedrapajuće priče,
rekavši da je Vidhiein život u opasnosti.
To je moje mišljenje ili moj stav.
A on se na to upecao. Bio je veoma lakovjeran,
i u određenom smislu čak i glup.
Mi ne zauzimamo strane, nikoga ne želimo klevetati.
Samo dajemo uvid
u aktivnosti Sanjeeva Khanne na društvenim mrežama
u vrijeme ubojstva…
PET DANA NAKON UBOJSTVA
…i 30. travnja 2012. ,
tek nekoliko dana nakon navodnog ubojstva.
Katkad sam tako čudan da se bojim samoga sebe.
Slučaj ubojstva Sheene Bore jedinstven je
jer… što smo više informacija imali,
to je slučaj postajao zamršeniji i čudniji.
A sa svakim odgovorom koji smo dobivali,
javljalo bi se još više pitanja.
Peter je bio moj suprug kad sam uhićena.
Sanjeev je za mene bio samo crtica u životopisu.
Ali Peter je bio moj život.
Znala sam da moram postići nešto više
i imala sam taj urođeni žar.
Htjela je otići.
Shvatila je da u Kolkati ne može puno postići.
Sviđa mi se Bombay, ima posebnu vibru.
Sviđa mi se energija ondje.
I znala sam da je to pravo mjesto za mene.
Jedne večeri bila je modna revija u Taju.
Peter i ja upoznali smo se za šankom.
Peter je bio moćan.
Rekao je: „Ja sam direktor Star TV-a. ”
Ja sam rekla: „Ja sam Indrani. ”
A on me pitao
jesam li Bengalka, Indrani je bengalsko ime. Rekla sam: „Ne.
Prezivam se Khanna, po suprugu. ” Još uvijek se sjećam što sam rekla.
Potom mi je on sam rekao da je razveden.
Potom me pitao želim li biti…
mala žaba u velikoj bari ili velika žaba u maloj bari?
Rekla sam mu da želim biti velika žaba u velikoj bari.
U to se doba odnos sa Sanjeevom raspadao.
Odlučila sam da ću
uložiti zahtjev za razvod.
I da ću odvesti Vidhie.
Jasno sam mu dala do znanja da će Vidhie ostati sa mnom.
I preselila sam se u Bombay.
Petera sam upoznala kad sam sletjela u Kolkatu s mamom.
Sjedila sam na kolicima na nekom kovčegu,
s kosom u pletenicama.
A on… Ja sam ugledala njega, on je ugledao mene,
i sve je bilo tako slatko i nespretno.
Rekla sam: „Bok, ja sam Vidhie. ”
A on je isto rekao bok.
I morao se jako sagnuti jer sam bila ovolicna.
Došli smo kući, a ja sam utrčala u kuhinju.
Pogledala sam tatu i pitala: „Imaš li čokolade?”
A on je rekao da ima.
Rekla sam mu: „Mogu li dobiti malo? Ali nemoj reći mami. ”
To je bila naša prva tajna.
Nikad to nije rekao mojoj mami.
Nikad joj ništa nije rekao. I mislim da smo u tom trenutku postali…
Bila je to povezanost između oca i kćeri, znate?
Bili smo iznenađeni da je povela dijete sa sobom
i… onako kako ja to vidim, napustila Sanjeeva Khannu,
jer njega je to shrvalo.
Slomilo mu se srce.
Sanjeev se trudio sa mnom ostvariti odnos.
Ali ja sam tad bila u potpuno drugom filmu.
Bila sam potpuno opsjednuta time
što mi je Peter otac i bila sam njime očarana.
Mislim, s ocem sam bila bliskija nego s mamom.
Postavlja se pitanje koliko je Peter znao?
I koliko je Peter otkrivao?
Je li nam Peter doista otkrio baš sve što zna?
27. KOLOVOZA 2015. DVA DANA NAKON UHIĆENJA
Indranin sadašnji suprug, bivši direktor Star India, Peter Mukerjea,
također je jučer dao iskaz pred policijom.
Nakon što je upitan, Peter Mukerjea odbio je nazočiti
zajedničkom ispitivanju sa suprugom, Indrani.
Ipak, Peter nije bio osobito bistar.
I zbog toga je vjerojatno
napravio majmuna od sebe
kad je počeo lagati medijima nakon moga uhićenja.
Potpuno sam zgranut i užasnut informacijama koje dobivam
i objavama koje izlaze svako malo.
I glede saznanja…
tko je u stvari Sheena Bora,
koliko je brakova Indrani imala u prošlosti,
i zbog cijele epizode nestanka Sheene Bore.
Očito je da imam tri ožiljka od carskog reza
na svom trbuhu.
Je l' tako?
Dakle, Peter je sve znao
od samoga početka.
Doista želim vjerovati
da moj otac, Peter, nema nikakve veze s tim.
Ali moram reći da ima…
previše sumanutih stvari koje su se odvile.
Imamo prelijep dom u Bombayu.
U zgradi Marlow House.
Bio je to visoko procijenjen stan.
Moji su roditelji odlučili darovati mi ga za moj 18. rođendan.
DAROVNICA
Moj je rođendan 26. kolovoza.
Moja mama uhićena je 25. kolovoza.
Toga dana kad je moja mama uhićena,
poslano je pismo kojim se traži sprječavanje prebacivanja.
Žena vam je u policijskoj postaji, sumnjiče je za ubojstvo.
I prvo na što pomislite jest javiti upravitelju zgrade
da zaustavi transfer nekretnine.
Koji se to vrag događa?
Vjerojatno je najšutljiviji
samo Peter Mukerjea.
Činjenica da nije prijavio Sheenin nestanak,
osobe koja je živjela pod njegovim krovom.
SVIBANJ 2012.
Dakle, čuo si, ja sam slušao. Kuhao sam si čaj
i slušao sam što Indrani govori.
Razgovarao sam s…
našim prijateljem, Devenom Bhartijem. On je voditelj Mumbajskog krim-odjela.
Zvali smo ga, dali smo mu brojeve,
dali smo mu i tvoj broj
i Sheenin broj.
On će saznati gdje je mobitel.
-Da, dobro. -Da?
NAČELNIK MUMBAJSKE POLICIJE (2012. )
Deven Bharti viši je policijski službenik.
I, naravno, to se često događa.
Pristupite ljubaznom pozorniku…
i kažete mu: „Šefe, molim vas, doznajte gdje bi mogla biti.
Ne želimo se baktati s prijavom nestanka i tim glupostima.
Možete li nam pomoći kao prijatelj?”
SVIBANJ 2012.
Ako ne uspijemo doznati gdje je
u idućih… do kraja ovog…
već je pola pet, tako da ćemo morati…
Morat ću napraviti pravu prijavu u policijskoj postaji.
-Bez obzira na… -Već smo učinili…
GLAS INDRANI MUKERJEA
Da, dobro. Bravo za vas.
Što nas je više, to bolje. I ja ću se pridružiti.
Ne radimo to na nižoj razini,
u kontaktu smo s vrhom… sa samim sjedištem
s voditeljem krim-odjela, znaš?
Ne možeš… Već je… Moramo. Nemamo izbora.
-Već smo to učinili. -Izvrsno.
I ja učiniti isto, pa će imati
više informacija o istoj stvari.
Mogu im reći što znam i što slutim.
Da, učini to.
Urudžbiraj to u lokalnoj policijskoj postaji,
navevši da je nestala,
da je poslala tu poruku i da je nestala. To je…
Pričekaj Devena Bhartija.
To je sve što se dogodilo.
Pričekaj Devena Bhartija.
Peter i Indrani Mukerjea pristupili su mu
i rekli da se radi o osobnoj stvari
i da je Sheena pronađena,
pa nema potrebe nastavljati s istragom.
Je li netko na višem položaju štitio Petera Mukerjeaja?
To je zataškavanje dogovoreno
na najvišim razinama samoga pravnog mehanizma.
Ljudi iznutra možda su štitili
ubojice Sheene Bore.
Petera su skoro svakoga dana zvali u policijsku postaju Khar.
I doista je zanimljiva činjenica
da bi svaki put kad bi Peter došao, ondje bio i sam načelnik.
Bilo je zanimljivo i zašto….
VIDYA, NOVINARKA
…Rakesh Maria pokazuje toliko interesa za slučaj?
NAČELNIK MUMBAJSKE POLICIJE (2015. )
Nisam još nikada doživio da policijski službenik najvišeg ranga,
načelnik policijske uprave u Mumbaiju…
Y. P. SINGH BIVŠI POLICAJAC
…koji u svojoj nadležnosti ima više od 40 000 podređenih,
uloži sebe u jedan slučaj i posveti sve svoje vrijeme i energiju
u istragu toga slučaja.
I tako se razvila teorija urote.
Štiti li on Petera Mukerjeaja?
Jer to se pitanje svima motalo po glavi.
A onda je Rakesh Maria premješten.
Načelnik mumbajske policije, Rakesh Maria…
MUMBAJSKI TOP MURJAK PREMJEŠTEN
…premješten je usred istrage ubojstva Sheene Bore.
Dogodilo se to da je Rakesh Maria odmah premješten sa slučaja.
To je bilo veliko poniženje za njega.
„ŠUTNULI MUMBAJSKOG TOP MURJAKA”
Bio je pred mirovinom. Ovo mu je trebala biti velika prilika.
Nakon halabuke oko toga tko zapravo vodi
istragu ubojstva Sheene Bore,
odlukom vlade savezne države Maharashtre slučaj je predan CBI-ju.
Ali hoće li to ubrzati pravdu u ovom slučaju?
Mumbajska policija tvrdi da je slučaj riješen,
a onda se slučaj prebaci CBI-ju.
Naravno, svi će se zapitati
je li bilo zataškavanja?
Kad je slučaj prebačen CBI-ju,
tatu su uhitili u roku od nekoliko dana.
Jedina stvar zbog koje se kajem jest brak s Peterom.
Ozbiljno vjerujem
da ne bih danas bila u ovoj situaciji
da se nisam udala za Petera.
Ravnatelj CBI-ja, g. Anil Sinha potvrdio je
da je prije samo 20 minuta uhićen Peter Mukerjea.
CBI je otkrio tijekom istrage
da je Peter Mukerjea bio sudionik u dogovoru za počinjenje kaznenog djela.
Petera Mukerjeaja sumnjiči se za uništavanje dokaza
i obmanjivanje istražiteljskih agencija.
CBI istražuje i financijske razloge
kao potencijalni motiv za ubojstvo.
Jedan je Indranin rođak…
vidio članak u novinama
u kojem je pisalo da se Indrani udala za Petera.
Najmanje 15 godina nismo bili u kontaktu.
Poslali smo joj pismo.
Iznenađujuće ali… dobili smo odgovor.
U prosincu 2002.
u Star je došlo pismo,
napisano rukopisom mojega oca.
U tom je pismu pisalo
da imaju velike financijske probleme,
i mole me da im pomognem s financijske strane
jer su mi djeca skoro odrasla.
Odmah je rekla da će poslati dvije karte
za Sheenu i za mene.
Bili smo veoma uzbuđeni, naravno…
što ćemo nakon toliko godina upoznati majku,
koju smo vidjeli samo na fotografijama.
Ja nisam napustila svoju djecu.
Ostavila sam djecu sa svojom majkom
jer sam i sama bila dijete i nisam mogla skrbiti o njima.
Nisam mogla… nisam imala sredstava.
A u nekom ću trenutku imati.
Vjerojatno je bila puka slučajnost što je to pismo došlo.
Napokon je došao taj dan.
Bilo nam je to prvi put da nekamo letimo.
Čak smo se prepirali i tko će sjediti uz prozor.
Osobno, ni meni ni Sheeni nije palo na pamet
da je ona sad uspješna i da će nam život biti genijalan.
Nismo razmišljali o tomu.
Samo smo bili sretni što ćemo upoznati našu majku.
Mislili smo da ćemo konačno biti obitelj.
Ali ono što se dogodilo potom postat će razlog
zbog kojeg je pokušala ubiti nas oboje.
Prijevod titlova: Ksenija Švarc